వేముల వీరేశం

వేముల వీరేశం తెలంగాణ రాష్ట్ర రాజకీయ నాయకులు. నకిరేకల్ అసెంబ్లీ నియోజకవర్గం ఎమ్మెల్యేగా(2014-2018) తెలంగాణ రాష్ట్ర సమితి నుండి ప్రాతినిధ్యం వహించారు

జననం 
తెలంగాణ రాష్ట్రంలోని నల్లగొండ జిల్లా, శాలిగౌరారం మండలం ఉట్కూర్ గ్రామంలో వేముల కొండయ్య, మల్లమ్మ దంపతులకు జన్మించారు.

విద్యాభ్యాసం 
పాఠశాల విద్యను మాధవరం కలాన్ పూర్తిచేసిన వీరేశం, నకరేకల్ ఇంటర్మీడియట్, డిగ్రీ చదివారు. పాఠశాల స్థాయినుండే విద్యార్థి సంస్థైన పి.డి.ఎస్.యు. కార్యకలాపాల్లో చురుకుగా పాల్గొన్నారు.

రాజకీయ జీవితం 
2014లో జరిగిన తెలంగాణ అసెంబ్లీ ఎన్నికల్లో నకిరేకల్ అసెంబ్లీ నియోజకవర్గం నుండి పోటీచేసి, అక్కడి సిట్టింగ్ ఎమ్మెల్యే చిరుమర్తి లింగయ్యపై గెలుపొందారు. వెనుకబడిన కుటుంబం నుండి వచ్చిన వీరేశం తన నియోజకవర్గంలోనే ఉంటూ పేదల సమస్యలు తెలుసుకొని వాటిని తీరుస్తున్నారు. మంత్రి గుంటకండ్ల జగదీష్‌రెడ్డి సహాయంతో వలు అభివృద్ధి కార్యక్రమాలు ప్రారంభించారు. ఆయన 2018లో జరిగిన ఎన్నికల్లో కాంగ్రెస్ అభ్యర్థి చిరుమర్తి లింగయ్య చేతిలో ఓడిపోయాడు. 

అనంతరం కాంగ్రెస్ ఎమ్మెల్యేగా గెలిచిన చిరుమర్తి లింగయ్య బీఆర్ఎస్ పార్టీలో చేరాడు. 2023అసెంబ్లీ ఎన్నికల్లో సిట్టింగ్ ఎమ్మెల్యే చిరుమర్తి లింగయ్యకు కేటాయించడంతో 2023 ఆగస్ట్ 23న బీఆర్‌ఎస్‌ పార్టీకి రాజీనామా చేశాడు.  ఆయన సెప్టెంబర్ 28న ఢిల్లీలోని ఏఐసీసీ అధ్యక్షుడు మల్లికార్జున్ ఖర్గే సమక్షంలో కాంగ్రెస్ పార్టీలో చేరాడు.

మూలాలు 

తెలంగాణ రాష్ట్ర సమితి రాజకీయ నాయకులు
జీవిస్తున్న ప్రజలు
నల్గొండ జిల్లా రాజకీయ నాయకులు
నల్గొండ జిల్లా నుండి ఎన్నికైన శాసన సభ్యులు
తెలంగాణ శాసన సభ్యులు (2014)